open-index/open-wikipedia-markdown huggingface dataset:
Lugares de Vigo

[miniatura|dereita|[Casa do concello de Vigo.]]
Galicia → Parroquias de Galicia → Lugares de Galicia → **Lugares de Vigo**

## Mapas de situación das parroquias históricas de Vigo

Ficheiro:Situación Alcabre, Vigo.PNG|Alcabre
Ficheiro:Situación Beade, Vigo.PNG|Beade
Ficheiro:Situación Bembrive, Vigo.PNG|Bembrive
Ficheiro:Situación Bouzas, Vigo.PNG|Bouzas
Ficheiro:Situación Cabral, Vigo.PNG|Cabral
Ficheiro:Situación Candeán, Vigo.PNG|Candeán
Ficheiro:Situación Castrelos, Vigo.PNG|Castrelos
Ficheiro:Situación Cíes, Vigo.PNG|Cíes
Ficheiro:Situación Coia, Vigo.PNG|Coia
Ficheiro:Situación Coruxo, Vigo.PNG|Coruxo
Ficheiro:Situación Freixeiro, Vigo.PNG|Freixeiro
Ficheiro:Situación Lavadores, Vigo.PNG|Lavadores
Ficheiro:Situación Matamá, Vigo.PNG|Matamá
Ficheiro:Situación Navia, Vigo.PNG|Navia
Ficheiro:Situación Oia, Vigo.PNG|Oia
Ficheiro:Situación Saiáns, Vigo.PNG|Saiáns
Ficheiro:Situación Comesaña, Vigo.PNG|Santo André de Comesaña
Ficheiro:Situación Sárdoma, Vigo.PNG|Sárdoma
Ficheiro:Situación Teis, Vigo.PNG|Teis
Ficheiro:Situación Valadares, Vigo.PNG|Valadares
Ficheiro:Situación Vigo Centro, Vigo.PNG|Vigo (Santa María de Vigo e Santiago de Vigo)
Ficheiro:Situación Zamáns, Vigo.PNG|Zamáns

## Lugares de Vigo, segundo o Nomenclátor de Galicia
### Alcabre
### Beade
### Bembrive
### Bouzas
### Cabral
### Candeán
### Castrelos
### Cíes
### Coia
### Coruxo
### A Florida
### Freixeiro
### Lavadores
### Matamá
### Navia
### Oia
### Saiáns
### San Paio
### Santo André de Comesaña
### Sárdoma
### Teis
### Valadares
### Vigo
### Zamáns
## Parroquias de Vigo
## Véxase tamén
### Outros artigos
*Eleccións municipais en Vigo
*Galería de imaxes de Vigo
Beade, Vigo

**Santo Estevo de Beade** é unha parroquia do concello de Vigo. Limita coas parroquias de Bembrive, Castrelos, Matamá, Sárdoma, Valadares e Zamáns e pertence ó arciprestado de Vigo-Santo André. Ten 8 entidades de poboación, 12 lugares e segundo o IGE, en 2022 tiña 5.252 habitantes (2.544 homes e 2.708 mulleres).

As súas entidades de poboación son as seguintes: Babio (1210), Balde (355), O Carballo do Pazo (652), A Coutada (671), A Gándara (508), A Pena (368), O Porto (444) e Saa (1293). Os lugares (que xeralmente forman parte dalgunhas das entidades): A Balde, As Barallas, O Coto, Dornelas, O Facho, Figueirós, Lombeiro, A Pouleira, As Presas, Quintián, Seixo e A Venda.

## Toponimia 
*Beade* é un topónimo de posesor medieval. Provén de *Beati*, xenitivo do antropónimo latino *Beatus* (Beato 'feliz'). O primeiro testemuño en que rexistramos o nome do concello é un documento de delimitación dos territorios pertencentes ao bispo e ao cabido de Tui datado a mediados do século XII. O documento di así: «*in terra de Fragoso ecclesie Sancte Andree de Comesania medietas, **Sancti Stephani de Biadi** tres partes cum cauto suo, Sancti Iacobi de Benevivere integra cum cauto suo; Sancti Iacobi de Vigo integra cum cauto suo, Sancti Saluatoris de Teix integra cum ipsius regalengo*» (1156). A fins do século XII o monarca Fernando II confírmalle ao bispo de Tui Bertrando ou Beltrán a súa posesión dos coutos de Beade e Bembrive: «*cautos vestros de Benevivere et de **Biady** **in terra de Fragoso***» (1179). Na documentación medieval atopamos as formas: *Biade*, *Biadi*, *Biady*, *Viade*, *Veade*.

## Xeografía 
Sitúase no centro do Concello, e, pola súa altura, ofrece unha vista panorámica da cidade e da ría.

## Historia 
O primeiro párroco de Beade de nome coñecido é un tal Xoán apelidado *Pais*, *Páez* ou *Paz* (do latín *Pelagius* 'Paio') e alcumado *Corvacho* que asina nun documento do mosteiro de Santa María de Oia no ano 1266: «*Johannis Pelagii dictus Corvacho clericus de Biade*». A pertenza de Beade á xurisdición de Bouzas durou ata o ano 1833, formando parte no concello de Lavadores ata 1941, en que Lavadores foi anexionado a Vigo.
[miniatura|300px|[Hospital Álvaro Cunqueiro.]]
## Patrimonio 
A igrexa actual foi construída a finais do século XVII. No seu adro atópase un cruceiro, de orixe descoñecida, que foi emprazado na súa localización actual en 1854.

## Música 
A Banda-Escola de Música de Beade foi fundada a finais do século XX, e conta cun amplo currículo de premios e recoñecementos en certames nacionais e internacionais.

Dende o ano 2011 celébrase no mes de xullo no Parque Forestal o Festival OuBeade, con grupos de música da comarca e de comunidades veciñas como Portugal, sendo un dos festivais gratuítos de maior duración das Rías Baixas.

## Festas 
O 26 de xullo celébrase a festa en honor a Santa Ana.

## Lugares e parroquias 
### Lugares de Beade 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
* Parque forestal de Beade
Bembrive, Vigo

**Santiago de Bembrive** (do latín *bene vivere* que significa 'lugar bo para vivir') é unha entidade local menor e parroquia do concello de Vigo. Limita coas parroquias de Beade, Cabral, Lavadores e Zamáns e pertence ó arciprestado de Vigo-Lavadores.

## Poboación 
Segundo o IGE, en 2022 tiña 4.421 habitantes (2.042 homes e 2.379 mulleres), o que reflicte un aumento respecto a 2003, con 4063 habitantes, distribuídos en 38 entidades de poboación segundo o Nomenclator. O censo de poboación do IGE só contempla 14 destes lugares: O Arieiro (604 habitantes), Baruxáns (476), O Carballal (348), As Chans (247), Eifonso (64), Os Freires (257), Mourelle (252), A Mouteira (99), O Outeiro (248), Recaré (272), San Cibrán (115), Segade (324), A Xesteira (137) e Xestoso (406).

A maiores, o Nomenclátor relaciona estoutros: O Cacheno, O Cruceiro, A Cruz, Esparramáns, Espedrás, Ferreiras, O Lameiro, Mandín, Miraflores, Monte da Pedrosa, O Monte do Calvario, Mosteiro, Novelos, Paio, A Parrocha, A Pedra, O Polvorín, O Pouso, As Raposas, As Regadas, Regueiras, Os Ríos, O Toutizo e Xeme.

## Entidade local menor 
Bembrive goza dun status particular: o de Entidade Local Menor de Bembrive, constituída o 12 de xuño de 1945 (só outras 8 parroquias galegas gozan do mesmo rango administrativo). A entidade está rexida por un alcalde pedáneo e catro vogais. O alcalde é elixido nas eleccións municipais pero de xeito diferenciado. A elección de vogais é resultado dos votos acadados polos partidos políticos no ámbito parroquial. As vogalías están dedicadas ós temas en que a Entidade ten certa autonomía: Monte, Relacións cidadás, Urbanismo e Obras e servizos.

## Patrimonio 
A igrexa parroquial de Santiago de Bembrive, construída no século XII, foi declarada monumento histórico-artístico en 1980 O cruceiro do Cacheno foi construído en 1782. Dos 137 hórreos presentes na parroquia, o 85 % ten máis de cen anos.

### Celebracións 
En Bembrive celébrase o 3 de febreiro o día de San Brais. A súa festividade simboliza a primeira romaría do ano e por isto a aldea se converte nunha das romarías máis importantes do sur da provincia. Durante os días previos, multitude de furanchos abren para degustación de petiscos amenizadas con viños típicos. Multitude de bandas tradicionais de música galega danse cita na parroquia e nos mesmos furanchos. É costume se xuntar en grupos numerosos nas propias casas da zona para a degustación dun bo cocido galego.

## Galería de imaxes 
## Lugares e parroquias 
### Lugares de Bembrive 
### Parroquias de Vigo 
## Notas 
## Véxase tamén 
### Bibliografía 
* 
* 
* 

### Outros artigos 
* Lugares de Vigo
Alexia (lingüística)

A **alexia** é a perda da capacidade de ler cando xa fora adquirida previamente. Xeralmente vai acompañada pola perda da destreza na escrita (agrafía), aínda que a persoa pode falar e entender a lingua falada.

Un dos casos máis famosos foi o descrito en 1881 polo neurólogo francés Joseph Jules Dejerine. Un exame *post mortem* do paciente amosou unha lesión no *gyrus angularis* do hemisferio esquerdo e a sección esplénica do corpo caloso. Aínda que o suxeito dicía as palabras e as letras correctamente, estas carecían de significado para el: era incapaz de unir o que dicía co modelo de son correspondente. Os pacientes que padecen **alexia** e **agrafía** non poden recoñecer as verbas que se lles soletrea en voz alta nin soletrear eles unha verba en voz alta.

As investigacións amosan que os nenos recupéranse mellor cós adultos tras dunha lesión cerebral, o que confirma a hipótese de que o hemisferio dereito dos nenos pequenos tén a capacidade para realizar as funcións da linguaxe cando o hemisferio esquerdo esta danado, porque en realidade a causa de todas as alteracións anteriores na infancia está estreitamente relacionada con disfuncións fisiolóxicas do cerebro. A característica máis común de todos estes trastornos é unha dificultade para facer secuencias correctas de letras, de sons ou de movementos. Recoméndase que o ensino terapéutico comece por exercicios sinxelos de unión de letras (dunha consoante seguida por unha vogal) e máis tarde, cando o neno domine este proceso, deberían introducirse exercicios máis amplos e que requiran secuencias auditivo-vocálicas.
Afasia

A **afasia** é un trastorno da linguaxe, consistente na deterioración da linguaxe despois de ter sido adquirida de xeito normal e sen déficit intelectual correlativo. O termo *afasia* foi acuñado en 1864 polo médico francés Armand Trousseau.

## Causas 
As causas principais son:

* tumores
* enfermidades infecciosas (como a meninxite);
* enfermidades dexenerativas (como a esclerose múltiple);
* accidentes con traumatismo cranial;
* tensión metabólica (intoxicacións);

A dificultade da linguaxe máis común dos afásicos é a incapacidade para falar correctamente por problemas de decodificación, memoria e de sintaxe. Debido a que os afásicos frústranse con facilidade, é destacábel o papel da relaxación, o xogo, a pantomima e das actividades interesantes para o suxeito, xunto co adestramento auditivo intenso.

## Tipos 
Ficheiro:Brain - Broca's and Wernicke's area Diagram.svg
;Afasia de Broca ou afasia motora:por lesión na área de Broca, que se pode tamén estender ao córtex frontal adxacente. Vese afectada principalmente a emisión verbal, que fica moitas veces reducida a unha palabra ou algunhas expresións estereotipadas. A linguaxe espontánea é sempre pobre e asume un estilo "telegráfico": substantivos ou formas nominais do verbo (o chamado agramatismo). A perturbación afecta á realización das sílabas fónicas, sen realmente afectar o sistema fonolóxico. Pertúrbase tamén a escrita (agrafía). Non se ven afectadas, porén, a recepción dos signos verbais, a comprensión ou a lectura.

;Afasia de Wernicke ou afasia sensorial:por lesións na área de Wernicke (rexión temporal). A fala é fluída, mais resulta difícil de comprender debido a que se deforman as palabras (parafasia literaria), substitúense os termos esperados por outros (parafasia verbal) e prodúcense iteracións (perseveración). O mesmo acontece na escrita (paragrafía) e na lectura en voz alta (paralexia). Vense afectadas a comprensión oral e escrita. Distínguense tres tipos de afasias sensoriais, posibelmente relacionadas con áreas distintas da zona de Wernicke:
* unha con xordeira verbal,
* outra con incomprensión verbal,
* outra dominada pola desorganización da atención.

;Afasia de condución:por lesións do fascículo arqueado (xunción paríeto-temporal posterior). Consiste nunha perturbación da repetición das palabras e frases e por unha linguaxe espontánea, perturbada por "engavetamentos" (*telescopages* en francés) de palabras e por autocorreccións. O mesmo que na afasia de Broca, a comprensión non se ve afectada.

;Afasia global transitoria:cando se interrompe temporalmente o rego sanguíneo na arteria cerebral media.

## Notas 
## Véxase tamén 
### Outros artigos 
* Afasia evolutiva
Cabral, Vigo

**Santa Mariña de Cabral** é unha parroquia do concello de Vigo. Limita coas parroquias de Bembrive, Candeán e Lavadores e pertence ó arciprestado de Vigo-Lavadores. Ten 23 entidades de poboación, 22 lugares e segundo o IGE, en 2022 tiña 6.684 habitantes (3.249 homes e 3.435 mulleres).

As súas entidades de poboación son as seguintes: Alza (376), Ameal (111), Becerreira (719), Besada (61), O Caeiro (587), O Carballal (416), O Casal (86), Cernades (233), A Feira (358), As Figueiras (66), As Fontiñas (825), O Gorxal (272), A Igrexa (185), Maceiriña (177), Molais (89), Nogueira (356), Parada (163), Peinador (65), A Penís (1.062), Requeixo (140), A Retorta (49), Rinxela (61) e O Sello (332). Os lugares (que xeralmente forman parte dalgunhas das entidades): Amaro, Borralliños, O Calvario, A Chan, Coto Grande, Gondarisco, Grileira, A Lameira, A Lomba, O Loureiro, A Mancoña, O Meixoeiro, As Patas, A Pebidal, A Ponte, As Rans, Remesil, O Riomao, San Pedro, Sanín, O Tanque e As Valadas.

## Xeografía 
Na parroquia atópase o aeroporto de Peinador, o IFEVI en Coto Grande e diversas instalacións industriais, como a fábrica do Grupo de Empresas Álvarez (un dos motores do desenvolvemento económico de Vigo). Destaca tamén o parque forestal da Becerreira.

## Patrimonio 
Posúe preto de cen hórreos inventariados, a maioría con máis dun século de antigüidade, ademais de numerosos lavadoiros e petos de ánimas. A igrexa parroquial foi construída a mediados do século XVIII.

## Festas 
As festas máis importantes de Cabral son as da patroa Santa Mariña o día 18 de xullo, a Virxe das Dores a mediados do mes de setembro e a romaría do Pan de Millo no parque forestal de Coto Grande, ademais da festa do cabazo de Cabral no barrio do Carballal.

## Galería de imaxes 
## Lugares e parroquias 
### Lugares de Cabral 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Disgrafía

Unha **disgrafía** é unha incapacidade evolutiva ou deterioración importante da escrita. Adoita manifestarse na má formación das letras, na descorganización e nunha coordinación viso-motora fina limitada. O éxito do tratamento destes problemas está relacionado co desenvolvemento global das habilidades da linguaxe que incidan no ensino de conceptos direccionais, temporais e espaciais, e na redución da angustia.
3

**3** foi o terceiro ano da era actual.

## Acontecementos 
* Lucius Aelius Lamia, elixido cónsul de Roma.
* O rei Marbod da tribo dos marcomanis unifica aos suevos.

## Nacementos 
* Paulo de Tarso, apóstolo, en Tarso (aproximado).
* San Xoán, evanxelista (aproximado).
* 24 de decembro - Servius Sulpicius Galba, emperador romano.

## Mortes 
## Outros 
* Historia ano a ano
Disfasia

A **disfasia** é un trastorno da linguaxe consistente nun atraso grave na adquisición da fala e da linguaxe expresiva debido a problemas neuropsicolóxicos.

Os nenos que a sofren teñen un baixo nivel de adquisición da linguaxe (aproximadamente a metade do resto dos nenos no ensino elemental). As deficiencias específicas explícanse coma unha incapacidade ou atraso en:

*organización dos fenómenos senso-auditivos;
*retención ou mantemento de datos na mente;
*análise de feitos e comparación con outros;
*utilización de enunciados, inflexións de voz e dedución do significado das verbas;

Esta alteración denomínase tamén afasia evolutiva, aínda que este termo é tecnicamente incorrecto se non existe unha evidencia de perda da linguaxe.
Candeán, Vigo

**San Cristovo de Candeán** é unha parroquia do concello de Vigo. Limita coas parroquias de Cabral, Lavadores, San Paio e Teis e pertence ó arciprestado de Vigo-Lavadores. Ten 12 entidades de poboación, 8 lugares e segundo o IGE, en 2022 tiña 4.664 habitantes (2.258 homes e 2.406 mulleres).

As súas entidades de poboación son as seguintes: Candeán de Arriba (599), A Devesa (904), A Fonte Escura (1.254), Freiría (91), Goleta (59), Hermide (94), A Igrexa (436), Monte Pequeno (326), Parachán (369), A Rabadeira (485), O Salgueiro (65) e Vesada (17). Os lugares (que xeralmente forman parte dalgunhas das entidades): Candeán de Abaixo, A Costeira, A Fonte Barca, A Lagoa, A Madroa, Pedra Longa, A Poba e Xunco Mariño.

## Instalacións 
Nas abas da Madroa atópanse o zoolóxico de Vigo (único de Galiza con máis de 600 animais) e as instalacións deportivas auxiliares do Real Club Celta.

## Patrimonio 
Conserva pegadas de asentamentos prehistóricos, coma petróglifos e dolmens. Nas abas da Madroa atópanse un monumental dolmen coñecido coma "Casa dos Mouros". Existen restos dunha vella construción medieval defensiva que os veciños chaman "Da Torre". A igrexa de San Cristovo foi construída a comezos do século XIX. No cemiterio atópase un dos dous cruceiros da parroquia, construído probabelmente no 1887.

## Festas 
O segundo domingo de setembro celébrase a Festa dos Pexegos.

## Lugares e parroquias 
### Lugares de Candeán 
### Parroquias de Vigo 
## Notas 
## Véxase tamén 
### Bibliografía 
* 

### Outros artigos 
* Lugares de Vigo

### Ligazóns externas 
* Páxina oficial da Unión Veciñal Cultural e Deportiva de Candeán
Agrafía

A **agrafía** é unha perda da destreza da escrita debido a causas traumáticas, independentemente de calquera perturbación motora. Existen cinco formas clínicas de agrafía: a agrafía pura, cando tan só hai trastorno da escritura; a agrafía afásica,cando os trastornos da escritura veñen acompañados por trastornos na fala; a agrafía con alexia; a agrafía apráctica, altérase a produción de letras e palabras e a agrafía espacial.

## Notas
Afasia evolutiva

A **afasia evolutiva** é un trastorno da linguaxe consistente na perda da fala e da linguaxe expresiva unha vez xa foi adquirida.

Esta alteración denomínase tamén disfasia evolutiva, aínda que este é o termo correcto cando é evidente un proceso de perda.
Agrigento

miniatura|San Lorenzo.
miniatura|Templo da Concordia.
**Agrigento** (en ) é unha cidade siciliana, capital da provincia de Agrigento, situada na costa sur da illa de Sicilia. Coñécese como o lugar onde se levantou a antiga cidade grega de * Acragante * (isto é, *Ἀκράγας* en grego, *Agrigentum* en latín e *Kerkent* en árabe), unha das cidades máis importantes da Magna Grecia durante a época de ouro da Grecia antiga. 
Ten uns 60.000 habitantes, e outras cidades importantes da provincia son Licata e Naro, a última das cales é coñecida polas súas ben conservadas catacumbas, ou lugares secretos para a oración dos primeiros cristiáns.

## Historia 
Foi fundada co nome de **Akragas** por gregos procedentes de Gela, orixinarios da illa de Rodas e de Creta no 580 a.C, foi unha das colonias máis importantes da Magna Grecia. No ano 406 a.C. os cartaxineses guiados por Haníbal destruíron a cidade case totalmente.

No ano 210 a.C. tras a segunda guerra púnica, pasou ao control do Imperio Romano co nome de **Agrigentum**.

A forma en lingua siciliana **Girgenti** foi o nome oficial da cidade ata 1927, cando Benito Mussolini impuxo unha versión latinizada.

## Notas
## Véxase tamén
### Bibliografía
### Outros artigos
*  Val dos Templos

### Ligazóns externas
* Agrigento en La Sicilia.es Guía de Agrigento. O Val dos Templos. 
* Agrigento: o esplendor de Grecia
* Paradoxplace Agrigento Fotos e historia
* O único portal dedicado totalmente á cidade de Agrigento e seu espléndido val dos Templos. Historia, tradicións e eventos. (en español e varios idiomas europeos)
Lugares de Baleira

[miniatura|dereita|[Casa do concello de Baleira.]]
Galicia → Parroquias de Galicia → Lugares de Galicia → **Lugares de Baleira**

## Lugares de Baleira
### A Braña
### Córneas
### Cubilledo
### A Degolada
### A Esperela
### A Fontaneira
### Fonteo
### A Lastra
### Librán
### Martín
### Pousada
### Retizós
## Parroquias de Baleira
## Véxase tamén
### Outros artigos
*Eleccións municipais en Baleira
*Galería de imaxes de Baleira
*Galería de imaxes da comarca da Fonsagrada
Monochrome Display Adapter

miniatura|Pantalla controlada por MDA
O ***Monochrome Display Adapter*** (**MDA**) (adaptador de pantalla monocromático) é un sistema de imaxe que se empregaba nos primeiros ordenadores portátiles. Só permitía amosar caracteres dunha única cor. A pantalla estaba dividida en 80 columnas e 25 filas, resolución de 720x350 e memoria de vídeo de 4 KBytes. As dimensións de cada carácter eran de 9 píxeles (puntos) de ancho por 14 pixeles de alto. Unicamente se podía empregar con monitores TTL, que mostraba a imaxe en verde e negro.

## Véxase tamén
### Outros artigos 
*Monitor
*Tarxeta gráfica
*Frecuencia de anovado
*Memoria de vídeo
Coruxo, Vigo

**San Salvador de Coruxo** é unha parroquia do concello de Vigo. Limita coas parroquias de Comesaña, Navia, Oia e Valadares e pertence ó arciprestado de Vigo-Santo André. Presenta unha extensión de 900 hectáreas de superficie. Ten 40 entidades de poboación, 3 lugares e, segundo o IGE, en 2022 tiña 5.352 habitantes (2.620 homes e 2.732 mulleres).

## Patrimonio 
Atopáronse achados arqueolóxicos da Idade de Bronce, coma os petróglifos no lugar de Fragoselo ou en Casteñeirón. Hai restos castrexos en San Lourenzo e na Illa de Toralla, onde tamén hai restos romanos. A igrexa románica de San Salvador conserva tres ábsidas románicas, sección dun antigo mosteiro beneditino desaparecido no século XIV. O cruceiro é o máis antigo de Vigo, datado no ano 1631.

A gamela coruxeira é un tipo de embarcación tradicional moi estendida nas augas viguesas e que debeu nacer nas carpintarías desta parroquia.

Coruxo dispón dun Centro Recreativo Artístico e Cultural, dunha asociación de veciños e dun pavillón polideportivo. Ademais, conta cunha xunta de montes en mancomunidade que administra unha superficie de 231 hectáreas.

No martes do Entroido quéimase a figura do Castrón. No verán, os barrios de Fragoselo, O Vao e San Lourenzo celebran respectivamente as súas festas na honra de san Sebastián, a Virxe do Carme e San Lourenzo.

Cóntase que na praia do Vao, nesta parroquia Coruxo, hai unha cidade asolagada.

## Galería de imaxes 
## Lugares e parroquias 
### Lugares de Coruxo 
### Parroquias de Vigo 
## Notas 
## Véxase tamén 
### Bibliografía 
* 
* 

### Outros artigos 
* Lugares de Vigo
* Coruxo Fútbol Club
* Campo do Vao
30 de abril

O **30 de abril** é o 120º día do ano do calendario gregoriano (121º nos anos bisestos). Quedan 245 días para finalizar o ano.

## Acontecementos 
* 1598 - Henrique IV de Francia promulga o edicto de Nantes permitindo o culto protestante e poñendo fin ás guerras de relixión en Francia.
* 1803 - Os Estados Unidos cómpranlle a Luisiana a Francia por quince millóns de dólares.
* 1975 - Remata a Guerra de Vietnam ao anunciar a rendición o Presidente do Sur, Duong Van Minh.
* 1977 - As Nais da Praza de Maio inician a súa primeira marcha fronte á Casa Rosada.

## Nacementos 
miniatura|100px|Carl Friedrich Gauss.
* 1777 - Carl Friedrich Gauss, físico (m. 1855).
* 1839 - Floriano Peixoto, presidente do Brasil (m. 1895).
* 1853 - Manuel Comellas Coímbra, mestre, escritor e poeta do rexurdimento e intersecular (m. 1925).
* 1857 - Eugen Bleuler, psiquiatra suízo (m. 1940).
* 1864 - Amador Montenegro Saavedra, escritor e xornalista, fundador do semanario *A Monteira* (Lugo 1889-1890) (m. 1932).
* 1883 - Indalecio Prieto, político socialista español (m. 1962).
* 1883 - Jaroslav Hašek, escritor e xornalista checo (m. 1923).
* 1891 - Jenaro de la Fuente Álvarez, arquitecto galego (m. 1963).
* 1902 - Theodore Schultz, economista estadounidense (m. 1998).
* 1930 - Félix Guattari, psicanalista e filósofo francés (m. 1992).
* 1931 - Enrique Alvarellos, músico, escritor e editor galego (m. 2004).
* 1954 - Jane Campion, directora de cine de Nova Zelandia.
* 1956 - Lars von Trier, director de cine danés.
* 1956 - Jorge Chaminé, baritono, tataraneto do escritor Alfredo Vicenti.
* 1960 - Vicente Álvarez Núñez, futbolista galego.

## Mortes 
miniatura|100px|Édouard Manet.
* 1883 - Édouard Manet, pintor impresionista francés.
* 1890 - Tomás María Mosquera García, político galego (n. 1823).
* 1915 - Charles Walter De Vis, zoólogo e ornitólogo inglés (n. 1829).
* 1945 - Adolf Hitler, no seu búnker en Berlín.
* 1947 - Francesc Cambó, político catalán (n. 1876).
* 1952 - Alejandro Viana Esperón, industrial e político galego. (n. 1877).
* 1957 - Manuel Peña Rey, médico e político galego (n. 1899).
* 1963 - Vicente Risco, escritor galeguista, filósofo e etnógrafo (n. 1884).
* 1981 - François Bordes, xeólogo, prehistoriador e escritor francés (n. 1919).

* 1989 - Sergio Leone, director de cine italiano.

* 1989 - Bangja, princesa xaponesa, casada co xefe da casa real de Corea, Lee Eun. (n. 1901)

* 2010 - Jordi Estadella, xornalista e actor de dobraxe español (n. 1948).
* 2011 - Ernesto Sabato, escritor arxentino (n. 1911).
* 2013 - Viviane Forrester, escritora e ensaísta francesa (n. 1925).
* 2015 - Ben E. King, cantante e compositor estadounidense (n. 1938).
* 2024 - Paul Auster, escritor estadounidense (n. 1947).

## Festas e celebracións 
* Día internacional do Jazz

## Outros 
Os 366 días do ano

## Notas
29 de maio

O **29 de maio** é o 149º día do ano do calendario gregoriano e o 150º nos anos bisestos. Quedan 216 días para finalizar o ano.

## Acontecementos 
* 1727 - Pedro II de Rusia atangue o título de Tsar.
* 1931 - Segunda República Española créanse as Misións Pedagóxicas que, presididas por Manuel Bartolomé Cossío, levaban a cultura polas vilas e aldeas españolas.
* 1953 - Edmund Hillary e o guía nepalí Tenzing Norgay coroan a ascensión ó monte Everest

## Nacementos 
miniatura|100px|Alfonsina Storni.
* 1629 - Carlos II de Inglaterra (m. 1685).
* 1874 - Gilbert Keith Chesterton, escritor inglés (m. 1936).
* 1880 - Oswald Spengler, filósofo alemán (m. 1936).
* 1886 - Leopoldo Basa Villadefrancos, xornalista e escritor galego (m. 1947).
* 1892 - Alfonsina Storni, poeta arxentina (m. 1938).
* 1898-  Margaret Lin Xavier, médica tailandesa (m. 1932).
* 1903 - Bob Hope, actor (m. 2003).
* 1911 - Fernando Chueca Goitia, arquitecto español (m. 2004).
* 1917 - John Fitzgerald Kennedy, presidente dos Estados Unidos (m.1963).
* 1922 - Iannis Xenakis, compositor e arquitecto grego (m. 2001). 
* 1926 - Abdoulaye Wade, presidente do Senegal.
* 1947 - Agustín Fernández Paz, escritor galego (m. 2016).
* 1948 - Xesús Antonio Gulías Lamas, antropólogo galego.
* 1954 - Alfredo Erias, historiador e pintor galego.

## Mortes 
miniatura|100px|Humphry Davy.
* 1589 - Adam Lonitzer, botánico alemán (n. 1528).
* 1829 - Humphry Davy, químico córnico (n. 1778).
* 1897 - Julius von Sachs, botánico alemán (n. 1832).
* 1905 - Francisco Silvela, historiador e político español (n. 1843).
* 1958 - Juan Ramón Jiménez, poeta español, Premio Nobel de Literatura en 1956 (n. 1881).
* 1982 - Romy Schneider, actriz (n. 1938).
* 1994 - Erich Honecker, político alemán (n. 1912).
* 1997 - Jeff Buckley, cantautor e guitarrista estadounidense (n. 1966).
* 2005-  Ángeles Alvariño, científica galega (n. 1916)
* 2011 - Ferenc Mádl, presidente de Hungría (n. 1931).

## Festas e celebracións 
* Día Internacional do Persoal da Paz da ONU.
* Día Internacional do Everest

## Outros 
* Santoral: Santa Bona de Pisa, virxe; San Máximo, bispo de Verona; Santa Úrsula Ledochowska, relixiosa; 
* Santos: Sisinio e Alexandre, protomártires.

Os 366 días do ano

## Notas
Freixeiro, Vigo

**San Tomé de Freixeiro** é unha parroquia do concello de Vigo. Limita coas parroquias de Castrelos, Coia, Sárdoma e a cidade de Vigo. Segundo o IGE, en 2022 tiña 5.967 habitantes (2.870 homes e 3.097 mulleres).

## Entidades de poboación 
Segundo o Nomenclátor de Galicia, as súas entidades de poboación son O Castaño, Cataboi, A Fonte Santa, A Pastora, Pousafoles e As Travesas. Segundo o IGE, as súas entidades de poboación son as seguintes: Freixeiro (2.269), Mantelas (1.608), Riobó (756) e Salgueira (1.295).

Eclesiasticamente, pertence ó arciprestado de Vigo-Fragoso.

## Patrimonio 
Case na zona das Travesas está o Pazo da Pastora (tamén chamado de Santhomé) construído no século XIV. Chamouse antigamente Torre de Busteu e foi propiedade de Pedro Álvarez de Soutomaior. Moi próximo atópase o Museo Liste. O instituto de ensino medio San Tomé de Freixeiro está á beira do Instituto Santa Irene e moi próximo á Piscina Municipal do Carme.

## Lugares e parroquias 
### Lugares de Freixeiro 
### Parroquias de Vigo 
## Notas 
## Véxase tamén 
### Bibliografía 
* 
### Outros artigos 
* Lugares de Vigo
### Ligazóns externas 
* Freixeiro na páxina do Concello de Vigo.
Heinrich Cornelius Agrippa

**Heinrich Cornelius Agrippa von Nettesheim**, nado en Colonia o 15 de setembro de 1486 e finado en Grenoble o 18 de febreiro 1535, foi un astrólogo, alquimista e escritor ocultista alemán. Nos seus escritos recóllense as correntes pagás do Renacemento con tendencias cabalistas. Viviu en Alemaña, Francia e Italia.

Foi un destacado alumno e profesor da antiga Universidade de Dole, no Franco Condado.

## Obras 
* *De incertitudine et vanitate scientiarum* (1527)
* *Libri tres de occulta philosophia* (1533)

## Notas 
## Véxase tamén 
### Outros artigos 
* Ciencias ocultas
* Alquimia
* Astroloxía
### Ligazóns externas
31 de maio

O **31 de maio** é o 151º día do ano do calendario gregoriano e o 152º nos anos bisestos. Quedan 214 días para finalizar o ano.

## Acontecementos 
* 1916 - Batalla da Jutlandia, na primeira guerra mundial.
* 1945 - Delio Rodríguez gaña a 5ª Vuelta Ciclista a España, converténdose no primeiro galego en logralo.

## Nacementos 
miniatura|100px|Walt Whitman.
* 1469 - Rei Manuel I de Portugal.
* 1656 - Marin Marais, violista e compositor francés (m. 1728).
* 1819 - Walt Whitman, poeta norteamericano (m. 1892).
* 1852 - Julius Richard Petri, microbiólogo alemán que inventou a placa de Petri en 1876 (m. 1921). 
* 1897 - Sara Leirós Fernández, profesora e escritora galega (m. 1978).
* 1912 - Chien-Shiung Wu, física (m. 1997)
* 1915 - Ramón Piñeiro López, escritor, ensaísta e político galego (m. 1990).
* 1923 - Rainiero III, príncipe de Mónaco (m. 2005).
* 1930 - Clint Eastwood, actor e director de cine estadounidense.
* 1945 - Laurent Gbagbo, presidente da Costa do Marfil.
* 1976 - Colin Farrell, actor irlandés.

## Mortes 
miniatura|100px|Évariste Galois.
* 1594 - Tintoretto, pintor italiano (n. 1518).
* 1740 - Frederico Guillerme I de Prusia.
* 1832 - Évariste Galois, matemático francés (n. 1811).
* 1889 - Simeón García de la Riva, financeiro galego (n. 1823).
* 1927 - Benedito Calixto, pintor e historiador brasileiro (n. 1853).
* 1935 - Constante Amor Neveiro, sacerdote e xornalista galego (n. 1862).
* 1953 - Vladimir Tatlin, pintor e arquitecto ruso.
* 1962 - Adolf Eichmann, oficial nazi alemán.
* 1972 - Antonio Tenreiro Rodríguez, arquitecto galego (n. 1893)
* 1976 - Jacques Monod, biólogo francés (n. 1910).
* 2000 - Petar Mladenov, político e diplomático comunista búlgaro (n.1936).
* 2000 - Tito Puente, músico portorriqueño (n. 1923).
* 2006 - Raymond Davis Jr., químico e físico estadounidense (n. 1914).

## Festas e celebracións 
miniatura|dereita|150px
* Día de Castela-A Mancha
* Día Mundial sen Tabaco, convocado pola OMS desde 1989 para promover medidas de loita contra o consumo de tabaco e conseguir un ambiente -familiar, social e laboral- libre de fume.
* Día Internacional do Tripulante de Cabina.

## Outros 
* Santoral: Visitación da Nosa Señora. San Cancio.

## Notas 
Os 366 días do ano
15 de xuño

O **15 de xuño** é o 166º día do ano do calendario gregoriano e o 167º nos anos bisestos. Quedan 199 días para finalizar o ano.

## Acontecementos 
* 1219 - Dinamarca adopta unha bandeira nacional, a máis antiga de Europa.
* 1215 - O Rei Xoán de Inglaterra asina a Carta Magna.
* 1389 - Os turcos vencen aos serbios e bosníacos na Batalla de Kosovo.
* 1752 - Benjamin Franklin realiza un experimento para demostrar que os raios son electricidade elevando un papaventos durante unha tormenta.
* 1977 - Primeiras eleccións democráticas en España despois da morte de Francisco Franco.
* 1983 - Apróbase a Lei de normalización lingüística no parlamento galego. O goberno español retirará posteriormente o termo "deber" facendo que a única lingua que deben saber os galegos é o castelán.
* 2019 Inés Rey convértese na segunda alcaldesa da  historia da Coruña, logo de Berta Tapia.

## Nacementos 
miniatura|100px|Mikel Laboa.
* 1594 - Nicolas Poussin, pintor francés.
* 1843 - Edvard Grieg, pianista e compositor noruegués (m. 1907).
* 1914 - Yuri Andropov, Secretario Xeral do Partido Comunista da Unión Soviética (m. 1984).
* 1927 - Hugo Pratt, debuxante de banda deseñada italiano (m. 1995).
* 1934 - Mikel Laboa, cantante e compositor vasco (m. 2008).
* 1934 - Xosé Manuel López Ardeiro, escritor galego (m. 2007).
* 1949 - María Teresa Fernández de la Vega, política española.
* 1955 - María Teresa Ponte Iglesias, xurista galega.
* 1964 - Courteney Cox, actriz estadounidense.

## Mortes 
miniatura|100px|Mihai Eminescu.
* 1341 - Andrónico III Paleólogo, emperador bizantino (n. 1296).
* 1389 - Murad I, sultán otomán.
* 1889 - Frederico III, emperador de Alemaña (n. 1831).
* 1889 - Mihai Eminescu, poeta romano (n. 1850).
* 1905 - Carl Wernicke, médico e psiquiatra alemán (n. 1848).
* 1937 - Rafael de la Torre Mirón, escultor español (n. 1871).
* 1961 - Eduardo Torroja Miret, enxeñeiro español (n. 1899).
* 1971 - Wendell Meredith Stanley, químico e bioquímico norteamericano (n. 1904).
* 1977 - La Macorina, primeira muller en obter unha licenza de conducir en Cuba.
* 1991 - Arthur Lewis, economista caribeño (n. 1915).
* 1996 - Ella Fitzgerald, cantante de jazz (n. 1917).

## Festas e celebracións 
* Día Mundial de Toma de Conciencia do Abuso e o Maltrato na Vellez  (ou *Día Mundial de Concienciación sobre os Abusos contra os Anciáns*) 

## Outros 
## Notas 
Os 366 días do ano
30 de maio

O **30 de maio** é o 150º día do ano do calendario gregoriano e o 151º nos anos bisestos. Quedan 215 días para finalizar o ano.

## Acontecementos 
* 1416 - A Igrexa católica queima vivo a Xerónimo de Praga por defender ao reformador relixioso Jan Hus.
* 1810 - Levantamento patriótico na Coruña liderado, entre outros, por Sinforiano López.
* 1871 - Derrotada a Comuna de París
* 1913 - Sinatura de tratado de paz encerra a Primeira Guerra Balcánica. A Albania tornase independente
* 1953 - Fundación do club de fútbol Galicia de Mugardos.
* 1961 - Na República Dominicana é asasinado Rafael Leónidas Trujillo, ditador durante 31 anos (1930-1961).
* 1967 - Publícase Cien años de soledad de Gabriel García Márquez.
* 1981 - Na Arxentina atópanse os cadáveres do parricidio coñecido como Caso Schoklender.
* 1981 - En Bangladesh, o presidente Ziaur Rahman é asasinado nun golpe de estado dirixido polo xeneral Manzur.
* 1982 - España ingresa na Organización do Atlántico Norte (OTAN), converténdose no membro número dezaseis.
* 1992 - A ONU decreta un embargo total contra Serbia e Montenegro.
* 2006 - O Secretario do Tesouro de Estados Unidos, John W. Snow, presenta a súa renuncia.

## Nacementos 
miniatura|100px|Mikhail Bakunin.
* 1220 - Alexandre Nevski, gran príncipe de Novgorod e Vladimir (m. 1263).
* 1672 - Pedro, O Grande, tsar de Rusia (m. 1725).
* 1786 - José Pimentel Montenegro, militar e político galego (m. 1838).
* 1814 - Mikhail Bakunin, anarquista ruso (m. 1876).
* 1815 - Vicente Álvarez Miranda, escritor e político galego (m. 1858).
* 1845 - Amadeu de Savoia, rei de España (1870-1873).
* 1896 - Howard Hawks, director cinematográfico estadounidense (m. 1977).
* 1913 - Isabel Gago, enxeñeira química (m. 2012)
* 1923 - Xavier Costa Clavell, escritor galego (m. 2006).
* 1928 - Agnès Varda, directora de cinema belga.
* 1931 - Antonio Gamoneda, escritor español.
* 1948 - Salvador Puig Antich, anarquista catalán e último asasinado polo garrote vil no réxime franquista.
* 1951 - Fernando Lugo, sacerdote católico e presidente de Paraguai.
* 1964 - Tom Morello, músico estadounidense.
* 1980 - Steven Gerrard, futbolista inglés.

## Mortes 
miniatura|100px|Peter Paul Rubens.
* 1252 - Fernando III de Castela, rei e santo católico.
* 1431 - Xoana de Arco, heroína e santa francesa (n. 1412).
* 1640 - Peter Paul Rubens, pintor flamengo (n. 1577).
* 1744 - Alexander Pope, poeta inglés (n. 1688).
* 1778 - Voltaire, filósofo francés.
* 1885 - Saturnino Álvarez Bugallal, avogado, xornalista e político galego (n. 1834).
* 1918 - Georgi Plekhanov, revolucionario ruso (n. 1856).
* 1960 - Boris Pasternak, escritor ruso (n. 1890).
* 1994 - Juan Carlos Onetti, escritor uruguaio (n. 1909).
* 2010 - José Díaz Fuentes, escultor galego (n. 1940).

## Festas e celebracións 
* Día das Canarias

## Outros 
* Santoral: Santa Xoana de Arco, San Fernando (Fernando III de Castela)

## Notas 
Os 366 días do ano
Oia, Vigo

**San Miguel de Oia** é unha parroquia do concello de Vigo. Segundo o IGE, en 2022 tiña 3.898 habitantes (1.888 homes e 2.010 mulleres). Limita coas parroquias de Coruxo e Saiáns, e pertence ao arciprestado de Vigo-Santo André.

## Xeografía 
Está situada ao suroeste do concello e do núcleo urbano de Vigo. Ten 7,2&nbsp;km², e as súas costas dan á ría de Vigo, fronte ás illas Cíes

## Historia 
No sitio arqueolóxico da leira Mirambell atopáronse restos datados entre os séculos III e VI.

A parroquia estivo durante a Idade Moderna baixo control do Cabido de Tui. No século XVIII, dada a importancia da actividade do cultivo do liño e da artesanía derivada, naceu a Irmandade dos Liñares, e tempo despois construíuse a Capela dos Liñares.

A parroquia posúe dous cruceiros, un no lugar do Cruceiro, que data do 1859, e o do adro da igrexa.

## Demografía 
En 2007 tiña 3.968 habitantes, sendo o núcleo máis poboado Canido, con 280. O resto son Amariz (55), As Eiras (56), A Estación (238), A Estea (70), A Poza (47), As Rochas (54), Cabo Estai (143), Canido (280), A Estrada Cortada (186), Cerqueiro (25), O Cruceiro (77), Currás (88),Esteriz (137), A Estomada (67), As Figueiras (162), Gontade (141), As Grades (60), A Ermida (183), A Igrexa (80), Lantexa (40), A Lavandeira (86), Os Liñares (83), O Loureiro (128), A Matoca (109), Mide (278), Oia (95), O Outeiro (102), O Bouzo (172), O Rozo (171), A Senra de Abaixo (99), A Senra de Arriba (107), O Silval (66), O Sixtro (147), O Toucido (67), O Toxal (27) e A Verdella (74).

## Economía 
[miniatura|[Praia de Fuchiños, en Canido.]]
A parroquia de San Miguel de Oia mantén unha economía baseada no sector servizos, o turismo (praias, patrimonio, natureza), a vida comunitaria e unha pesca artesanal moi reducida. Non existe industria conserveira activa, só vestixios históricos. É unha zona urbanizada, residencial e orientada ao lecer, cunha forte influencia do seu valor natural e patrimonial. É tamén unha zona de importancia turística no concello de Vigo (sobre todo no verán), xa que ten varias praias como a de praia de Canido, que ten bandeira azul. A illa de Toralla é privada, e sitúase entre a praia de Canido e a praia do Vao. A pesca é unha das actividades máis desenvolvidas na zona.

## Lugares de interese 
Conta coas praias de Canido, Sobreira, Fuchiños e Xunqueiro.

Na parroquia está o instituto oceanográfico de Vigo, e consérvanse nela 154 hórreos.

## Lugares e parroquias 
### Lugares de Oia 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Navia, Vigo

miniatura|275px|Edificios 'Rabo de Galo' no PAU de Navia.
**San Paio de Navia** é unha parroquia do concello de Vigo. Limita coas parroquias de Alcabre, Comesaña e Coruxo e pertence ó arciprestado de Vigo-Santo André. Ten 12 entidades de poboación, 10 lugares e segundo o IGE, en 2022 tiña 6.269 habitantes (3.130 homes e 3.139 mulleres).

As súas entidades de poboación son as seguintes: A Devesa (316), A Gándara (181), Goberna (45), As Pereiras (510), As Pertegueiras (59), Quintela (90), O Redondo (362), Samil (191), A Tomada (125), A Torre (119), O Xuncal (192), As Teixugueiras (600). Os lugares (que xeralmente forman parte dalgunhas das entidades): A Barroca, O Bravo, O Cerqueiro, A Eira Vella, Ferreira, A Igrexa, O Lourido, O Outeiro, O Piñeiro e As Saíñas.

## Xentilicio 
O seu xentilicio é **navián**.

## Historia 
Formou parte do Concello de Fragoso ata 1837, cando se integrou en Bouzas. Dende a década dos anos 70 experimentou un profundo desenvolvemento urbanístico concentrándose a poboación ao redor da Alameda de Emilio Crespo Cano, a urbanización Samil, e co desenvolvemento do PAU de Navia, na nova urbanización.

## Patrimonio 
Entre os monumentos destacan o cruceiro da Devesa e os restos do Muíño do Vento, un dos escasos exemplos destas edificacións no sur de Galicia. Tamén ten interese o conxunto parroquial formado por templo en estilo barroco rural con campanario en espadana, adro, casa reitoral, casa da obra, cruceiro, palco da música e cemiterio histórico está incluído no Catálogo de Bens Culturais de Vigo. A igrexa nova de Navia, de 1969, foi concibida segundo os postulados da arquitectura moderna de Le Corbusier, e constitúe unha das obras máis destacadas do arquitecto Antón Román Conde, xunto coa igrexa dos Picos do Calvario.
miniatura|Igrexa de Navia.
Na parroquia atópase a praia de Samil, un extenso areal de 3 quilómetros de lonxitude. Samil tamén é zona de expansión social e de lecer nocturno, cunha ampla zona de discotecas e pubs, e destino principal dos autobuses urbanos nocturnos (tamén chamados "búhos").

## Asociacións 
A principal entidade social da parroquia é a Asociación Veciñal de Navia, con sede na rúa Bravo nº6 e conta cunhas completas instalacións con auditorio e sala de conferencias onde se celebran eventos culturais, conferencias, cursos e proxeccións durante todo o ano. Tamén existe a Asociación Veciñal "Novo Vigo" que foi creada en 2011 para tódolos veciños do Pau de Navia. Destaca a existencia dunha emisora de radio veciñal, Onda Navia, que emite na frecuencia 106.10 FM.

## Lugares e parroquias 
### Lugares de Navia 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo

### Ligazóns externas 
* Asociación Veciñal de Navia
* PaudeNavia.net
Saiáns, Vigo

**San Xurxo de Saiáns** é unha parroquia do concello de Vigo. Limita coas parroquias de Oia polo norte e de Priegue polo sur. Esta parroquia forma parte do arciprestado de Vigo-Santo André. Ten 29 entidades de poboación, 3 lugares e segundo o IGE, en 2022 tiña 1.143 habitantes (572 homes e 571 mulleres).

As súas entidades de poboación son as seguintes: Aral (23), Borreiros (9), Os Budiases (8), A Cachada (13), Cal do Outeiro (86), A Capela (63), Carballido (11), O Castañal (42), A Cova da Barxa (29), A Cova da Becha (41), A Curveira (34), A Devesa (18), Domeira (34), A Estea (23), Fontán (99), Fortiñón (55), A Gándara (52), Garcías (53), Gondufe (73), As Hortas (19), Miserela (12), Orxás (59), O Pinal (7), O Portiño (54), San Xurxo (23), O Souto (24), A Tomada (56), Vilaverde (26) e A Volta (21). Os lugares (que xeralmente forman parte dalgunhas das entidades): As Medoñas, O Outeiro e Radio Costeira.

## Patrimonio 
No monte das Medoñas localízase un castro e no castro da Estea atopáronse machados da Idade de Bronce. Destacan as ruínas dun conxunto tradicional de vivenda, con estruturas acaroadas, o gran número de muíños e a fonte do barrio de Fontán. Foi a primeira parroquia de Vigo en dispor dun parque forestal.

## Galería de imaxes 
## Lugares e parroquias 
### Lugares de Saiáns 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
EZ Aquarii

**EZ Aquarii** é un sistema estelar triplo a, aproximadamente, 3.4 parsec ou 11.08 anos luz do Sistema Solar, na constelación de Acuario. As tres estrelas son ananas vermellas do tipo espectral M.

EZ Aquarii AB tamén se coñece como G 156-031, GCTP 5475.00, LHS 68 e Luyten 0789-006.
O sistema máis próximo é Lacaille 9352, a 1.29 parsec ou 4.21 anos luz.
Biblioteca virtual

Unha **biblioteca virtual** é unha biblioteca establecida en Internet mediante informatización. Os seus servizos son os das bibliotecas informatizadas (fichas e catálogos en versión electrónica), os das bibliotecas dixitais (que proporcionan recursos dixitais e sistemas de información en rede incorporando datos multimedia) e outros a maiores coma reprodución destes recursos en liña. Adoitan permitir buscas no catálogo (polos datos dos recursos e polo seu contido), servizos de intercomunicación co usuario (mesmo empréstito ou reserva), servizos de espallamento da información (grupos de usuarios, publicidade, listas de correo), uso dos recursos (texto, imaxe, son e vídeo) e acceso e recuperación da información dependendo da linguaxe de marcado (HTML ou XML segundo un molde ou *Document Type Definition*).

## Véxase tamén
### Ligazóns externas
*Biblioteca da Universidade da Coruña
*Biblioteca da Universidade de Santiago
*Biblioteca da Universidade de Vigo 
*Biblioteca Virtual da Literatura Universal en Galego  da Asociación de Tradutores Galegos
*Biblioteca Virtual Galega 
*Biblioteca Virtual de Literatura Emblemática
*Biblioteca Virtual Miguel de Cervantes
Os Carballás, Abadín, Abadín

**Os Carballás** é un lugar da parroquia de Abadín no concello de Abadín na provincia de Lugo. Segundo o IGE en 2023 tiña 25 habitantes (12 homes e 13 mulleres), 11 menos que os 36 habitantes de 2015 (18 homes e 18 mulleres).

## Lugares e parroquias 
### Lugares de Abadín 
### Parroquias da Abadín 
## Notas 
## Véxase tamén 
### Outros artigos 
* Lugares de Abadín
Fernandaño, Abadín, Abadín

**Fernandaño** é un lugar da parroquia de Abadín no concello de Abadín na provincia de Lugo. Tiña 4 habitantes en 2023 (2 homes e 2 mulleres), 5 menos que en 2015 cando tiña 9 habitantes (3 homes e 6 mulleres).

## Lugares e parroquias
### Lugares de Abadín
### Parroquias da Abadín
## Notas
## Véxase tamén 
### Outros artigos 
* Lugares de Abadín
Ádega de Catania

**Ádega**, nada en Catania no 230 e finada na mesma vila no 251, foi unha mártir cristiá siciliana.

## Historia 
Segundo a tradición, en tempos da persecución de Dacio contra dos cristiáns, Ádega, de familia nobre, rexeitou os requirimentos amorosos do prefecto romano Quintiano. Este, para se vingar, meteuna nun bordel para a someter á violación ritual, pero ela milagrosamente mantivo a súa virxindade, polo que foi sometida a tortura ata lle esnaquizar os peitos, pero á volta á prisión San Pedro cúraa. Quintiano manda entón deitala nun leito cheo de vidros escachados e carbóns ardendo ata a súa morte. Un ano despois da súa morte o monte Etna entrou en erupción e un río de lava dirixiuse cara a Catania, polo que os seus habitantes colocan o seu cadaleito diante a lava e conseguen salvar a cidade.

A Igrexa católica celebra a súa festa o 5 de febreiro.

## Notas
17 de xuño

O **17 de xuño** é o 168º día do ano do calendario gregoriano e o 169º nos anos bisestos. Quedan 197 días para finalizar o ano.

## Acontecementos 
* 1937 - Os republicanos de Verín Carlos Reino Caamaño, Juan Antonio Álvarez Diéguez, Lino García Vázquez, Ernesto Ramos Méndez e Sixto Salgado Fariñas son fusilados en Ourense.
* 1940 - Estonia, Letonia e Lituania pasan a control soviético
* 1944 - Islandia independízase de Dinamarca
* 1985 - México: lanzamento do Morelos I, o primeiro satélite mexicano.

## Nacementos 
miniatura|100px|Igor Stravinskii.
* 1692 - Giovanni Pannini, arquitecto e paisaxista italiano.
* 1818 - Charles Gounod, compositor. 
* 1832 - William Crookes (m. 1919).
* 1854 - Juan Jacobo Durán Loriga, matemático galego (m. 1911).
* 1882 - Igor Stravinskii, pianista e compositor ruso (m. 1971).
* 1888 - Samuel Linning, periodista, autor teatral e letrista uruguaio. 
* 1898 - M. C. Escher, debuxante e artista.
* 1901 - Manuel Torres, pintor galego (m. 1995).
* 1915 - Manuel Rubén García Álvarez, médico e historiador galego (m. 1980).
* 1917 - Dean Martin, actor estadounidense.
* 1927 - Lucio Fulci, cineasta italiano.
* 1929 - Tigran Petrosian, xadrecista armenio.
* 1936 - Ken Loach, director de cine británico.
* 1943 – Barry Manilow, cantante estadounidense.
* 1945 - Eddy Merckx, ciclista belga.
* 1947 - Gregg Rolie, músico.
* 1958 - Jello Biafra, músico.
* 1970 - Sasha Sokol, cantante e actriz mexicana.
* 1971 - Paulina Rubio, cantante mexicana. 
* 1973 - Leander Paes, tenista indio.
* 1975 - Juan Carlos Valerón, futbolista español.
* 1980 - Venus Williams, tenista estadounidense.
* 1985 - Marcos Baghdatis, tenista chipriota.

## Mortes 
miniatura|100px|Martín Miguel de Güemes.
* 1821 - Martín Miguel de Güemes, militar arxentino.
* 1900 - Faustino Domínguez Coumes-Gay, arquitecto galego (n. 1844).
* 1940 - Arthur Harden, bioquímico inglés, premio Nobel de Química en 1929.
* 1951 - César Barja, escritor e crítico literario galego (n. 1890).
* 1967 - Juan Rof Codina, veterinario catalán (n. 1874).
* 1975 - Amando Melón, xeógrafo español (n. 1895)
* 1996 - Thomas Kuhn, filósofo da ciencia estadounidense.
* 1997 - Isabel Ríos Lazcano, sindicalista e guerrilleira galega (n. 1909).
* 2002 - Fritz Walter, futbolista alemán.

## Festas e celebracións 
* Día Mundial da Loita contra a Desertificación e a Seca
* Festa Nacional do Val de Arán

## Outros 
Os 366 días do ano